Troy Lee Designs Men's Green Casual Motorcycle Shirts, Troy Lee Designs Men's Green Casual Motorcycle Shirt - BikeBandit.com
Apparel & Accessories Casual Wear Casual Shirts Troy Lee Designs Men's Green Casual Motorcycle Shirts
of 7 Troy Lee Designs McQueen Desert 2 Tee Shirt
Troy Lee Designs Schooled Tee
Troy Lee Designs Final lap Tank Top
Troy Lee Designs Gazoo Tee
Troy Lee designs Poster Tee Pensioenfondse: ‘Regering wil private spaargeld plunder’ | Maroela Media
Ebrahim Patel, minister van handel, nywerheid en ekonomiese ontwikkeling, het Maandag gesê pensioenfondse het ŉ rol in die ontwikkeling van Suid-Afrika te speel deur hulle beleggings in vaste bates. Foto: South African Government News/Facebook.com
Dit volg nadat Ebrahim Patel, minister van handel, nywerheid en ekonomiese ontwikkeling, Maandag gesê het pensioenfondse het ŉ rol in die ontwikkeling van Suid-Afrika te speel deur hulle beleggings in vaste bates.
Patel was die hoofspreker by die Suid-Afrikaanse bedryfsliggaam vir aftreefondse, Batseta, se konferensie in Johannesburg. Dié konferensie het Dinsdag ten einde geloop.
Batseta verteenwoordig die 100 top-uittreefondse in Suid-Afrika.
“Die regering se beleggingsveldtog kyk nie net na direkte investering van die buiteland nie, maar soek ook dringend na plaaslike beleggings om ekonomiese groei te stimuleer,” het Patel gesê.
Hy het opgemerk dat die totale bates van pensioenfondse in Suid-Afrika tans sowat R4,2 biljoen (“trillion”) beloop. Dit was volgens die 2017-jaarverslag van die registrateur van pensioenfondse wat ook aangedui het dat die staatsamptenare se pensioenfonds (GEPF) 40% van die totale bedrag uitmaak.
“Die grootte van die uittreefondse beteken dit kan ŉ reuse-impak op die nasionale ekonomie maak,” het Patel gesê.
Hy het voorts ŉ beroep op die trustees gedoen om die private sektor se belegging in die ekonomie te verhoog. Hy het fondsbestuurders gevra om ŉ “langertermyn-perspektief op opbrengste te neem”.
“ŉ Vennootskap met aftreefondse kan help om BBP-groei en die opbrengs van pensioenarisse ŉ hupstoot te gee.”
Dr. Frans Cronje, uitvoerende hoof van SAIVR, het gewaarsku dat Patel se kommentaar spruit uit die ANC se verbintenis vroeër vanjaar om voorgeskrewe bates vir pensioenfondse in te stel.
“Dit is deel van ŉ program wat pensioenfondse sal dwing om in staatsgoedgekeurde projekte te belê. SAIVR waarsku al lank dat die regering van voorneme is om private pensioenfondse te gebruik om die gate in die staat se uitgawes te stop,” het Cronje gesê.
Patel se opmerking volg kort op die uitsprake van die ANC en Suid-Afrikaanse Kommunistiese Party verlede week dat die Suid-Afrikaanse Reserwebank genasionaliseer moet word. Dit moet gedoen word sodat die regering “kwantitatiewe verruiming kan uitvoer” wat in wese net beteken die regering wil meer geld druk om staatsbesteding te finansier.
“Die gevolg hiervan sal massiewe inflasie wees wat die waarde van Suid-Afrikaners se spaargeld in randwaarde sal erodeer.”
Cronje meen verder die ANC en die departement van handel en nywerheid is belyn met die regering se verbintenis om grond en ander bates te onteien sonder vergoeding.
“Dit is duidelik dat die regering sonder geld sit en desperaat is. Die staat kan nie verdere belastings hef nie en terselfdertyd weier die regering om enige vryemarkhervormings in te stel wat nodig is om die ekonomie te laat groei. Dit is ook huiwerig om ŉ reddingsboei van buitelandse instellings te vra want daar sal streng voorwaardes daaraan geheg word.
“Ek glo daarom is die regering besig om ons voor te berei dat hulle op Suid-Afrikaners se bates beslag wil lê om staatsprogramme en beleid te finansier terwyl dit ook nog reddingsboeie aan sukkelende staatsinstellings soos Eskom verskaf, staatsalarisse betaal en tenders, asook verder SEB-transaksies finansier.”
Cronje meen die paneel wat pres. Cyril Ramaphosa oor grondhervorming adviseer het in hul aanbeveling aan die presidensie ŉ aggressiewe onteieningsbeleid sonder enige vergoeding aanbeveel. Die verslag is Dinsdag aan die president oorhandig.
Hy meen dit sal die regering op ŉ koers plaas om voort te gaan met die wysiging van die Grondwet en private eiendomsbesitreg te verdun wat dit sal toelaat om feitlik enige bates sonder vergoeding te gryp.
“Wat hier besig is om te gebeur is ŉ plundering van private spaargeld, rykdom, beleggings en eiendom waarvan die gevolge verwoestend sal wees as die regering besluit om hierdie roete te volg.”
Hoekom gee ou cyril nie n paar biljoen nie maar hulle moet nou aan osn swaar verdienste geld vat los uit en hou op om ons geld te spend.
Wanneer gaan die ANC besef dat sosialisme nog altyd tot bankrotskap gelei het?
En met Mboweni en Gordhan ook in plek wat CR se aanslag op die land en ekonomiese dryf gaan ondersteun, wag hier ‘n groot treurmare op die land.
Werkgewers en pensioenfondse moet kreatief wees om lede se geld te beskerm. Indien nie, gaan ons nog krepeer.
Om geplunderde plase se nuwe eienaars met geplunderde eiendom en geplunderde pensioenfondse se swaarverdiende geld te voorsien; geplunderde staatsentiteite met geplunderde geld uit te bail en die plunderaars van die Reserwebank toe te laat om geldnote te druk totdat geen reserwe-ink en papier meer beskikbaar is nie; ook mediese fondse te plunder totdat die medisynekassie leeg staan… gaan groot seèn van Bowe beteken… of is hierdie mense nie bang nie… Ons moet bid mense… En Cyril luister na alles en… hy vat nie sy hoed en loop nie?…